**Сыныбы:** 1 «З»

**Күні:** 11.05.2020 ж.

**Сурет сайысының тақырыбы:** Бақытты отбасы балалар көзімен

**Мақсаты:** Оқушыларға бейнелеу өнерінің қыр - сырын жан – жақты үйрету. Олардың **«Отбасы»** туралы дүниетанымын, эстетикалық талғамын кеңейту.

**Мұғалім:**

* Өнер десе өртеніп жанып тұрар,

Сусындап сол өнерден қанып тұрар.

Сегіз қырлы, бір сырлы бүлдіршіндер,

Кез келді өнерімен таныстырар.

* Армысыздар сайысымызға қатысушы жас өркен!

Бүгін сіздер бейнелеу өнерінен **«Бақытты отбасы балалар көзімен»** атты сайысқа қатысқалы отырсыздар.

* Бенкжазбамен танысып алыңыздар

<https://youtu.be/xphjEsrTxzc>

* Жүзден жүйрікті, мыңнан тұлпарды анықтайтын әділқазы алқасымен танысайық.

1. Ата-аналар кеңесінің төрайымы: Серикова Нурия Джумабаевна
2. Шраз Назеркенің әкесі: Кайпанов Сауирбек Шразович
3. Гафур Бақдаулеттің анасы: Аманиязова Акмарал Рысбековна

* Көрікті ашық бояумыз.

Өнерге ғашық баламыз.

Бәрінің өңін келтірер

Сурет болмас бояусыз - дей келе, сайысымызды бастайық.

* Біздің қару – «Қарындаш»,

Өнерсіз бала қарны аш.

Сайысқа келген достарым,

Сурет сал, міне қарындаш.

Балалар, «Бақытты отбасын» дәріптеу үшін өз отбасыңды қалай суреттер едің?

Кәнекей, қарындаш пен бояуларды алып, сурет саламыз.

*(Сурет салуға 20 минут беріледі)*

* Өнерпазды жарау аттай баптасын,

Халқымыздың асыл мұрасын сақтасын.

Өнерімен танылып бүлдіршіндер,

Ел сенімін еңбекпенен ақтасын, – деп, сайыстың қорытындысын жариялайық.

  (*Жеңімпаз балалар электронды түрдегі мадақтамамен марапатталады)*